**ZARIADENIE PRE SENIOROV KOMÁRNO**

**Ul. Špitálska 16, 945 05 Komárno**

**Výzva na predkladanie cenových ponúk**

zákazka postupom podľa § 117 „zákazka s nízkou hodnotou“ v súlade so zákonom

č. 343/2015 Z. z. o verejnom obstarávaní v znení neskorších predpisov

1. **Identifikácia verejného obstarávateľa**

Názov: Zariadenie pre seniorov Komárno So sídlom : Špitálska 16, 94505 Komárno

Zastúpená : Mgr. Hedviga Polgárová - riaditeľka
IČO : 00352489

DIČ: 2021035874

Telefón: 0903 539 162

Email: riaditelka@zpskomarno.sk

**Kontaktná osoba vo veciach verejného obstarávania:**

Ing. Denisa Várhelyiová

Telefón: 0918 845 932

Email: denisa.varhelyiova@zpskomarno.sk

1. **Názov predmetu obstarávania:**
* ZNÍŽENIE ENERGETICKEJ NÁROČNOSTI ZARIADENIA PRE SENIOROV KOMÁRNO
1. **Slovník spoločného obstarávania (CPV):**
* 45000000-7 Stavebné práce
* 45421100-5 Montáž dverí a okien a súvisiacich súčastí
* 45215200-9 Stavebné práce na stavbe budov určených pre sociálne služby
1. **Opis predmetu obstarávania:**

Opis predmetu obstarávania obsahuje samotný výkaz výmer, t.j. zadanie.

Zákazka „Zníženie energetickej náročnosti Zariadenia pre seniorov Komárno“ v sebe zahŕňa výmenu exteriérových okien, dvere a zasklené steny v obvodovom plášti budovy. Nové okná budú plastové bielej farby. Vchodové dvere a zasklené steny budú hliníkové bielej farby. Zasklenie sa požaduje riešiť izolačným trojsklom s hodnotou Ug=0,7 W/m2K (alebo s lepšími parametrami). Parapetné dosky z exteriérovej strany majú byť z plastových hmôt. Súčasťou zákazky je všetko vrátane dodávok materiálov, demontáží, montáží, dokončovacích prác murárskych (vysprávky vrátane povrchových úprav), maliarskych a i., dopravy, presunu hmôt, odstránenia a odvozu odpadu v rozsahu, ktoré sú podrobne vyšpecifikované v zadaní, ktoré tvorí prílohu tejto výzvy.

**Podmienkou je: Lehota vykonania prác do 18.11. 2019 s predložením faktúr alebo iných účtovných dokladov v súlade so zákonom č. 431/2002 Z.z. o účtovníctve v znení neskorších predpisov najneskôr do 20.11.2019**

1. **Cena:**
* Cena diela musí byť stanovená pre predmet zákazky vo formáte:
* ako cena celkom bez DPH,
* výška a sadzba DPH a
* cena celkom vrátane DPH.
* Pokiaľ uchádzač nie je platcom DPH, tak na túto skutočnosť v ponuke upozorní.
* Cena musí zahŕňať všetky náklady uchádzača súvisiace s predmetom obstarávania.
1. **Predpokladaná hodnota zákazky:**
* 140 416,67 EUR bez DPH
1. **Rozdelenie predmetu zákazky:** NIE
2. **Možnosť predloženia variantných riešení:** NIE
3. **Trvanie zmluvy alebo lehota dodania:**
* **Najneskôr do 18.11.2019**
1. **Lehota viazanosti ponúk:**
* Do 31.12.2019
1. **Lehota na predkladanie ponúk:**
* Lehota na predkladanie ponúk je do: 3.9.2019 (vrátane daného dňa ) .
* Ponuky je potrebné zaslať poštou a to do stanovenej lehoty -03.09.2019 ,

 na adresu: **Zariadenie pre seniorov Komárno, Špitálska 16, 945 01 Komárno**

* Ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“**, heslom obstarávania „**Zníženie energetickej náročnosti ZpS Komárno**“, ako aj obchodným menom a sídlom obstarávateľa a uchádzača.
* Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na podávanie ponúk;
1. **Podmienky účasti uchádzačov a povinné náležitosti ponuky:**

Uchádzač musí vo svojej ponuke predložiť:

 • Doklad o oprávnení podnikať alebo iný relevantný doklad, že je oprávnený poskytovať verejným obstarávateľom požadovanú službu. Doklad môže byť kópia oprávnenia podnikať alebo nahradený aktuálnym výpisom z obchodného alebo živnostenského registra Slovenskej republiky, ktorý bude podpísaný štatutárnym zástupcom.

 • Doklad o vzdelaní a odbornej praxi alebo o odbornej kvalifikácii minimálne jedného riadiaceho zamestnanca, zodpovedného za riadenie stavebných prác. Uchádzač predloží doklad o odbornej kvalifikácii osoby zodpovednej za riadenie stavebných prác – vedúci stavby v zmysle stavebného zákona v znení neskorších predpisov, s odborným zameraním na inžinierske stavby – dopravné stavby (osvedčenie stavbyvedúci pre technické a energetické vybavenie stavieb) alebo adekvátny doklad vydaný krajinou sídla uchádzača, na základe ktorého môže vykonávať uvedené činnosti.

• Minimálne tri referenčné práce podobného charakteru v hodnote minimálne 100.000,00 EUR bez DPH

* 1. **Povinné náležitosti ponuky:**

**Ponuka musí obsahovať:**

1. Doklady a dokumenty, ktorým uchádzač preukáže slnenie podmienok účasti podľa bodu 12
2. Návrh na plnenie kritérií –SÚŤAŽNÁ PONUKA– príloha č.1
3. Výkaz - výmer ( Rozpočet ) – príloha č.2
4. **Kritéria na hodnotenie ponúk:**
* Najnižšia celková cena diela v eur s DPH
1. **Podmienky financovania:**
* Predmet zákazky sa bude financovať z poskytnutej podpory formou dotácie z Environmentálneho fondu a rozpočtových prostriedkov verejného obstarávateľa formou bezhotovostného platobného styku v eurách na základe predloženej faktúry.

Splatnosť faktúry je 30 dní odo dňa doručenia faktúry dodávateľom.

Verejný obstarávateľ neposkytuje preddavky ani zálohy. Verejný obstarávateľ uhradí finančné prostriedky len za skutočne zrealizované práce. Ďalšie podmienky financovania budú spresnené v Zmluve o dielo.

1. **Typ zmluvy:**
* Zmluva o dielo – bude predmetom vzájomnej dohody medzi verejným obstarávateľom a úspešným uchádzačom
1. **Doplňujúce informácie:**
* Spôsob výberu najvhodnejšej ponuky: Úspešným uchádzačom sa stane ten uchádzač, ktorého Celková cena v EUR s DPH bude najnižšia, t.j. vo vyhodnotení ponúk sa umiestní na prvom mieste a zároveň splní podmienky účasti a požiadavky na predmet zákazky. Táto ponuka bude identifikovaná ako úspešná. Ostatné ponuky, ktorých Celková cena v EUR s DPH bude vyššia ako Celková cena úspešného uchádzača, t.j. vo vyhodnotení ponúk sa neumiestnili na prvom mieste, budú identifikované ako neúspešné. Poradie uchádzačov bude stanovené vo vyhodnotení ponúk nasledovne: na prvom mieste sa umiestni úspešný uchádzač. Poradie ostatných uchádzačov s neúspešnými ponukami bude zoradené podľa Celkovej ceny od najnižšej po najvyššiu hodnotu.
* Lehota na oznámenie víťaznej ponuky: Verejný obstarávateľ oznámi úspešnému uchádzačovi v lehote do 10 pracovných dní od vyhodnotenia ponúk, že jeho ponuku prijíma, neúspešnému uchádzačovi oznámi v lehote, že jeho ponuku neprijal.
* Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:
	+ ani jedna z predložených ponúk nebude zodpovedať požiadavkám stanovených v tejto výzve;
	+ sa zmenili okolnosti, za ktorých bolo toto obstarávanie vyhlásené;
	+ ponuka uchádzačov bude vyššia ako predpokladaná cena obstarávania;
	+ nebude predložená ani jedna ponuka.
* Uchádzači nemajú nárok na náhradu nákladov spojených s účasťou na tomto obstarávaní.
* Verejný obstarávateľ si vyhradzuje právo odmietnuť všetky predložené ponuky.
* **Verejný obstarávateľ odporúča vykonať obhliadku miesta budúcej realizácie predmetu obstarávania a zoznámiť sa so všetkými okolnosťami v danom objekte z dôvodu spracovania ponuky.**

V Komárne, dňa 21.8.2019

---------------------------------------

**Ing. Denisa Várhelyiová**

osoba poverená realizáciou VO

Prílohy:

Príloha č. 1 - Návrh na plnenie kritérií - SÚŤAŽNÁ PONUKA

Príloha č. 2 - Výkaz výmer - Zadanie

Príloha č. 3 - Pohľady - výkres č. A 02

Príloha č. 4 - Výpis okien a dverí - výkres č. A 03

 – Výpis klampiarskych výrobkov - výkres č. A 04

 – Výpis vnútorných parametrov - výkres č. A 05